***A 277. sorszámú Gyógynövény eladó megnevezésű szakképesítés-ráépülés szakmai és vizsgakövetelménye***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés-ráépülés azonosító száma: 35 341 02

1.2. Szakképesítés-ráépülés megnevezése: Gyógynövény eladó

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 140-200

2. EGYÉB ADATOK

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: -

2.2. Szakmai előképzettség: 34 341 01 Eladó

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 60 %

2.7. Gyakorlati képzési idő aránya: 40 %

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

3. PÁLYATÜKÖR

3.1. A szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakör(ök)** |
| 3.1.2. | 5111 | Kereskedő |  Drogériai kereskedő |
| 3.1.3. |  Gyógynövény kereskedő |

3.2. A szakképesítés-ráépülés munkaterületének rövid leírása:

A gyógynövény eladó szakember a gyógynövény szaküzletben a vásárlói igényeknek megfelelő, gyógynövényt, gyógyhatású készítményt, egészséges táplálkozást segítő terméket ajánl, illetve tájékoztatást ad a gyógynövény-termékek tulajdonságairól, használatáról, felhasználásáról. Előkészíti és lebonyolítja a gyógynövény-termékek mennyiségi és minőségi átvételét, ellenőrzi a kötelezően előírt okmányok meglétét. Nyilvántartást vezet a gyógynövény-termékek készletéről, és betartja azok értékesítésére vonatkozó előírásokat.

Kisvállalkozást alapít, és működtet.

A szakképesítés-ráépüléssel rendelkező képes:

 gondoskodni az áru minőségének és mennyiségének megóvásáról

 megismerni a vásárló igényeit

 szakszerű tájékoztatás nyújtani a gyógynövény-termékek hatóanyagára, felhasználására vonatkozóan

 szakszerű felvilágosítást adni a gyógynövényekről, a gyógyhatású és egyéb készítményekről

 tájékoztatást adni a gyógynövény-termékek tulajdonságairól, használatáról, felhasználásáról, gyógynövényt ajánlani a vevő részére

 tájékoztatni a vásárlót a gyógynövények és drogok házi alkalmazásával, tárolásával kapcsolatos tudnivalókról

 kisvállalkozást létrehozni/működtetni/megszüntetni

 marketingtevékenységet végezni

 irányítani, szervezni és ellenőrizni a bolt működését, biztosítani az áru- és vagyonvédelmet

 ellátni a bolt szabályszerű üzemeltetésével kapcsolatos feladatokat

 biztosítani a személyi és tárgyi feltételeket

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** |  **megnevezése** | **a kapcsolódás módja** |
| 3.3.3. | 34 341 01 | Eladó | szakképesítés |

4. SZAKMAI KÖVETELMÉNYEK

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése**  |
| 4.3. | 11777-16 | A gyógynövények forgalmazása |
| 4.4. | 11394-12 | Kisvállalkozások működtetése |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11777-16 | A gyógynövények forgalmazása | gyakorlati |
| 5.2.4. | 11394-12 | Kisvállalkozások működtetése | szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: A gyógynövény-termékek csoportosítására, jellemzőire, minőségi követelményeire, valamint forgalmazására vonatkozó ismeretek alkalmazásával a vevő tájékoztatása, kiszolgálása.

A vizsgafeladat ismertetése: A gyógynövények értékesítésével kapcsolatos eladói feladatok

A gyógynövények választékának megfelelő feladatleírás alapján fogadja a vevőt, megismeri a vevő igényeit, tüneteit. Bemutatja az árut a vevőnek, tájékoztatja a termék gyógyhatásáról, használatáról, tárolásáról. Áruajánlással segíti a vevőt a vásárlási döntésben.

A vizsgafeladat időtartama: 15 perc

A vizsgafeladat aránya: 60 %

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsga időtartama: -

A vizsgafeladat aránya: -

5.3.3. Szóbeli vizsgatevékenység

A vizsgafeladat megnevezése: Kisvállalkozások alapításával, működtetésével kapcsolatos feladatok

A vizsgafeladat ismertetése: A szóbeli vizsgatevékenység központilag összeállított vizsga kérdései a 4. Szakmai követelmények fejezetben megadott modulok alapján a következő témaköröket tartalmazza.

A kisvállalkozás alapításával kapcsolatos vezetői feladatok

A kisvállalkozás finanszírozásával kapcsolatos vezetői feladatok

Üzleti terv készítésével kapcsolatos vezetői feladatok

A tárgyi eszközök biztosításával, karbantartásával, fejlesztésével kapcsolatos vezetői feladatok

Élelmiszerbiztonsági, higiéniai, minőségügyi vezetői feladatok

A fogyasztói érdekvédelemmel, vásárlói reklamációval kapcsolatos vezetői feladatok

A munkáltatói jogkörből eredő vezetői feladatok

A hatékony létszámgazdálkodással kapcsolatos vezetői feladatok

A kisvállalkozás piaci környezetének megismerésére vonatkozó vezetői feladatok

A kisvállalkozás marketing tevékenységével kapcsolatos vezetői feladatok

Áru- és vagyonvédelemmel kapcsolatos vezetői feladatok

Az árubeszerzéssel, a hibás teljesítéssel kapcsolatos vezetői feladatok

Készletgazdálkodással, leltáreredmény megállapításával kapcsolatos vezetői feladatok

Az árkialakításra vonatkozó vezetői feladatok

A költségek tervezésével kapcsolatos vezetői feladatok

Az eredmény keletkezése, nagyságát meghatározó tényezők tervezése, értelmezése

A kisvállalkozás átszervezésével, megszüntetésével kapcsolatos vezetői feladatok

A vizsga időtartama: 25 perc (felkészülési idő 15 perc)

A vizsgafeladat aránya: 40 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés-ráépüléssel kapcsolatos előírások a http://nive.hu/ című weblapon érhetők el a Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai: -

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. |  Árutároló és bemutató berendezések |
| 6.3. | Bevásárlókocsi, kosár |
| 6.4. | Formanyomtatványok, bizonylatok |
| 6.5. | Mérlegek |
| 6.6. | Számítógép, nyomtató, internetkapcsolat |
| 6.7. | Takarító eszközök |

7. EGYEBEK

A képzés megkezdhető az alábbi szakképesítések, végzettségek birtokában is:

31 341 05 Élelmiszer-, vegyi áru eladó részszakképesítés

31 341 03 Műszakicikk-eladó részszakképesítés

A korábban kiadott Országos Képzési Jegyzékekben szereplő eladó vagy kereskedő szakképesítések, valamint az Országos Képzési Jegyzékekben nem szereplő, államilag elismert eladó vagy kereskedő végzettség (képesítés) is.

Be kell számítani a 11394-12 Kisvállalkozások működtetése modult a képzésbe, a modulzáró- vizsgába a 35 341 01 Boltvezető szakképesítés-ráépülés bizonyítvánnyal rendelkező részére. A hallgató vizsgaszervezőnek benyújtott kérelme, és bemutatott szakképesítő bizonyítványa alapján mentesíteni kell a modulhoz tartozó tantárgyak látogatása, és értékelése alól.

A 315/2013. (VIII.28.) Kormányrendelet 7§ (4) alapján mentesíthető a szóbeli vizsgafeladat letétele alól, az a vizsgázó, aki a vizsgaszervezőnek benyújtott kérelmében foglaltak szerint rendelkezik 35 341 01 Boltvezető szakképesítés-ráépülés bizonyítvánnyal. A kérelemhez csatolni kell a 35 341 01 Boltvezető szakképesítés-ráépülés vizsgáról szóló törzslap másolatot.